Heinrich Schmidt-Barrien

Heinrich Schmidt-Barrien, an un for sik Heinrich Adolf Schmidt (* 19. Januar 1902 in Uthleer/Landkreis Cuxhoben; † 9. Dezember 1996 in Lelendaal bi Bremen) weer en düütschen un plattdüütschen Schriever. 

Leven
Schmidt-Barrien weer de Söhn vun en protestantschen Paster. He hett de Volksschool in Hamelwörden besöcht un is denn up de Realschool na Freeborg/Elv gahn. Dornah besöch he vun 1913 bit 1920 en Humanistisch Gymnasium in Bremen. In düsse Tiet stünn sien Öllerhuus in Barrien bi Syke. Dor hett he sik sien Binaam na utsöcht un hett sik later Schmidt Barrien nömmt. In Bremen güng he vun 1920 bit 1921 up en Koopmannsschool. Vun 1921 bit 1923 lehr he up Groot- un Butenhannel. As he dor fardig mit weer, güng he na Waldenburg in Slesien un arbeit dor as koopmännsch Anstellten. In Breslau stünn he vun 1926 bit 1929 en Bökerladen vör. Vun 1932 af an weer he bi de Bremer Böttcherstraten mit bi. He weer dor as Kulturbaas instellt. In'n Tweeten Weltkrieg weer he vun 1941 af an bit 1945 Suldat an de Oostfront un in Norwegen. Na den Krieg is he vun 1945 af an Free Schriever bi Bremen ween. Bi de Plattdüütsche Speeldeel hett he as Stückeschriever mitmaakt. 1996 is he mit 94 Johren storven. Vun dat Johr 2000 af an warrt to sien Ehren jedet Johr de Heinrich-Schmidt-Barrien-Pries verdeelt. 

Siene Kunst
Schmidt-Barrien hett up Platt un Hooch schreven. He hett Romaans schreven, man ok Vertellen, Theaterstücken un Höörspelen. Al an dat Enn vun de 1960er Johren hett Schmidt-Barrien bi de Niederdeutsche Stimmen vörleest. Dat weer en Reeg vun Platten, wo de Warken vun wichtige plattdüütsche Schrievers ut de dore Tiet upnahmen wurrn sünd. He lees dor Wapen för'n Kaptein, Wenn de Roland singt un de Döntjes vun Jann Kiewitt.

 Wo he mit ehrt un uttekent is 

 1954 Literaturpries vun de Stadt Bremen
 1960 Hans-Böttcher-Pries, Hörspeelpries vun de Hamborger Stiftung FVS
 1965 inlaadt as Ehrengast in de Villa Massimo na Rom
 1969 Fritz-Reuter-Pries
 1972 Medaille för Kunst un Wetenschop vun de Free un Hansestadt Bremen
 1980 Nicolas Born-Pries (Twieg: Künstlerstipendien un Kunstpries vun dat Land Neddersassen för Literatuur)
 1982 Bundsverdeenstkrüüz
 1990 Kulturpries vun den Landkreis Deefholt

 Warken 

 in Hochdüütsch 

 Ihr Kleinmütigen, Berlin 1943, 3., överarbeit' Uplaag, Bremen 1995, 271 S.; ISBN 3-929902-64-8
 Der Mann ohne Gesicht, Gütersloh 1949
 Tanzgeschichten, Gütersloh 1950
 Geschichten aus der Bibel, Göttingen 1952
 Und der Herr sprach, Göttingen 1957
 Und bauen den Bienen ein Haus, Hamborg 1958
 17 Tage Hurrikan, Hamborg 1963
 Lessing im Walde, Göttingen 1965
 Bilder aus der Grafschaft Hoya, Syke/Hoya 1967
 Im Geiste Findorffs, Worpswede 1967
 Geliebte Biene, Göttingen 1968
 40 Jahre Niederdeutsches Theater Bremen, Bremen 1968
 Parks und Anlagen einer Hansestadt, Oldenborg 1970 (zusammen mit Klaus Rohmeyer)
 Land um Bremen, Bremen 1975 (zusammen mit Klaus Rohmeyer)
 Werke, Bremen
 1. Hochdeutsches, 1975
 2. Ihr Kleinmütigen, 1975
 3. In Platt vertellt, 1975
 4. Speel in Platt, 1975
 5. Altbremen, 1975
 6. Strandgut, 1980
 Schnoor No. 6, Bremen 1984
 Not oder Brot, Heide 1987
 Aus dem alten Bremen, Osterholt-Scharmbeck 1989
 Worpsweder Begegnungen, Osterholt-Scharmbeck 1989
 Aus meinen Jungensjahren. Uthlede, Hamelwörden und Barrien. 1902-1917, Heide 1992, 196 S. m. Abb.; ISBN 3-8042-0572-0
 Aus dunklen Tagen, Bremen 1994
 Van Gogh im Moor, Bremen 1996

 Up Platt 

 Dat plattdütsche Krüppenspäl, Veern 1934
 Nachtvagels, Veern 1938
 Swigen un Swögen, Hamborg 1938 
 Inkognito, oder En Herren-Eten, Veern 1939
 De Windmüller, Bremen 1939
 Scheßeler Hochtied, Veern 1939
 Oold-Bremen, Bremen 1940
 De frömde Fro, Hamborg-Wellingsbüddel 1952
 Ünner de Swööp, Hamborg 1952
 Klocken von guntsiet, Hamborg 1953
 De Spaßmaker, Hamburg-Wellingsbüddel 1960
 De Moorkeerl, Hamburg-Wellingsbüddel 1968
 De Sommerdeern, Bremen 1977
 De Vagelfänger, Heide 1990
 Ut de ole Tied, Oosterholt-Scharmbeck 1991
 Jann Kiewitt, Lelendaal 1994
 Water över Weyerdamm, Oosterholt-Scharmbeck 1995

 Rutgeven hett he 

 Eduard Rosenhagen: Ut mien Fohrenstied, Bremen 1939
 Heinrich Smidt: Bremer Kinner-Rimels, Bremen 1941
 Jeremias Gotthelf: Änneli, Göttingen 1950
 Keen gröter Freud, Wulfenbüddel [u. a.] 1979
 Lüttje Lüe, Husum 1981

 Literatur 

 Irene Grotefend u. Wilhelm Dehlwes (Hrsg.): Heinrich Schmidt-Barrien. 1902 - 1996. Texte und Bilder zu Leben und Werk. Lelendaal 1999; ISBN 3-927723-43-6

 Weblinks 
  Kort över dat Leven vun Heinrich Schmidt-Barrien (Hoochdüütsch)
 Thomas Gebel: "Plattdeutsch in New York" In: taz (Hoochdüütsch)

Kategorie:Bremen
Kategorie:Mann
Kategorie:Schriever
Kategorie:Plattdüütsch
Kategorie:Hoochdüütsch
Kategorie:Landkreis Deefholt
Kategorie:Dräger vun’t Bundsverdeenstkrüüz
Kategorie:Boren 1902
Kategorie:Storven 1996
Kategorie:Börger von Düütschland